Document ID: 32002D0919

32002D0919
L 321/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 ноември 2002 година
за изменение на Решение 2001/765/ЕО за разрешаване на държавите-членки да допускат временно търговията с горски репродуктивен материал, който не отговаря на изискванията на Директиви 66/404/ЕИО и 71/161/ЕИО на Съвета
(нотифицирано под номер С(2002) 4525)
(текст от значение за ЕИП)
(2002/919/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/404/ЕИО на Съвета от 14 юни 1966 г. относно търговията с горски репродуктивен материал (1), последното изменена с Акта за присъединяване на Австрия, Финландия и Швеция, и по-специално член 15, параграф 1 от нея,
като взе предвид Директива 71/161/ЕИО на Съвета от 30 март 1971 г. относно стандартите за външно качество на горския репродуктивен материал, търгуван в рамките на Общността (2), последно изменена с Акта за присъединяване на Австрия, Финландия и Швеция, и по-специално член 15 от нея,
като взе предвид исканията, депозирани от пет държави-членки,
като има предвид, че:
(1)
Понастоящем производството на репродуктивен материал от видовете, посочени в приложението, е недостатъчно в някои държави-членки, поради което изискванията на държавите за репродуктивен материал от тези видове не могат да бъдат удовлетворени съобразно разпоредбите на Директива 66/404/EИО или Директива 71/161/EИО.
(2)
Други държави-членки и трети страни не са в състояние да предоставят достатъчно репродуктивен материал от съответните дървесни видове, за който могат да се дадат същите гаранции, както за репродуктивния материал на Общността, и който да отговаря на разпоредбите на Директива 66/404/EИО или Директива 71/161/EИО.
(3)
Засегнатите държави-членки, а именно Дания, Франция, Ирландия, Нидерландия и Обединеното кралство, са отправили искане към Комисията да им бъде предоставено по силата на тези директиви правото да допуснат търговията със семена, които отговарят на по-занижени изисквания от установените в тези директиви.
(4)
За да покрият недостига, държавите-членки, подали искането, следва да бъдат оправомощени да разрешат за ограничен период от време търговията със семена от съответните видове, които отговарят на по-занижени изисквания
(5)
Във връзка с член 6 от Решение 2001/765/EО на Комисията (3) и поради биологичните цикли на горския репродуктивен материал се счита за целесъобразно с настоящото решение да се разреши търговията със запасите от съответния материал до тяхното изчерпване.
(6)
От съображения за запазване на произхода семената следва да бъдат събирани в районите на произхода им и в рамките на естествената територия на разпространение на съответните видове, като следва да се дават възможно най-строгите гаранции за идентичността на семената.
(7)
Семената следва да бъдат продавани само ако се придружават от документ, който съдържа подробности за въпросния материал.
(8)
Всяка държава-членка следва да бъде оправомощена да разреши на своя територия търговията със семена, които отговарят на занижени изисквания по отношение на произхода им, ако търговията с подобни семена е разрешена в Дания, Франция, Ирландия, Нидерландия и Обединеното кралство по силата на настоящото решение.
(9)
Решение 2001/765/ЕО, изменено с Решение 2002/17/ЕО (4), следва да бъде съответно изменено.
(10)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Член 6 от Решение 2001/765/ЕО се изменя, като се добавя следният параграф:
„Въпреки това наличните запаси от горски репродуктивен материал, разрешени по силата на настоящото решение и натрупани преди 31 декември 2001 година, могат да се търгуват до изчерпване на тяхното количество.“
Член 2
Приложение I към Решение 2001/765/ЕО се изменя в съответствие с приложението към настоящото решение.
Член 3
Адресати на настоящото решение са държавите-членки.
Съставено в Брюксел на 22 ноември 2002 година.

Labels: 2
3
6